A barnahátú rövidszárnyúrigó (Heteroxenicus stellatus) a madarak osztályának verébalakúak (Passeriformes)  rendjébe és a légykapófélék (Muscicapidae) családjába tartozó Heteroxenicus nem egyetlen faja.

Rendszerezése 
A fajt John Gould angol ornitológus írta le 1868-ban, Brachypteryx (Drymochares) stellatus néven. Egyes szervezetek jelenleg is a Brachypteryx nembe sorolják Brachypteryx stellatus néven.

Alfajai 
Heteroxenicus stellatus fuscus (Delacour & Jabouille, 1930) 
Heteroxenicus stellatus stellatus (Gould, 1868)

Előfordulása 
Ázsiában, Bhután, Kína, India, Mianmar, Nepál és Vietnám területén honos. Természetes élőhelyei szubtrópusi és trópusi hegyi esőerdők és magaslati cserjések, sziklás környezetben. Magassági vonuló faj.

Megjelenése 
Testhossza 13 centiméter, testtömege 19-23 gramm. Fent gesztenyebarna színű, alul sötétszürke, hasán apró fehér foltok vagy csillagok találhatóak.

Természetvédelmi helyzete 
Az elterjedési területe rendkívül nagy, egyedszáma ugyan csökken, de még nem éri el a kritikus szintet. A Természetvédelmi Világszövetség Vörös listáján nem fenyegetett fajként szerepel.

Jegyzetek

További információk 
Képek az interneten a fajról

Légykapófélék
Madárfajok
Bhután madarai
Kína madarai
India madarai
Mianmar madarai
Nepál madarai
Vietnám madarai